Obrazec št. 9

**P O G O D B A**

**ZA DOBAVO SMETARSKEGA VOZILA**

sklenjena med

**NAROČNIKOM: JAVNO KOMUNALNO PODJETJE GROSUPLJE d.o.o**

**Cesta na Krko 7, 1290 Grosuplje**

zakoniti zastopnik: Stanislav Stopar, direktor

|  |  |
| --- | --- |
| matična številka: | 5144574000, |
| identifikacijska številka za DDV:  | SI 65119037 |
|  |  |

številka pogodbe: \_\_\_\_\_\_\_\_\_\_\_\_\_\_\_\_\_\_\_\_

in

**DOBAVITELJEM: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

zakoniti zastopnik: \_\_\_\_\_\_\_\_\_\_\_\_\_\_\_\_\_\_\_\_, funkcija \_\_\_\_\_\_\_\_\_\_\_\_\_\_

|  |  |
| --- | --- |
| matična številka: |   |
| identifikacijska številka za DDV:  |   |

številka pogodba: \_\_\_\_\_\_\_\_\_\_\_\_\_\_\_\_\_\_\_\_

**UVODNE DOLOČBE**

1. **člen**

Pogodbeni stranki uvodoma ugotavljata, da:

* je naročnik za oddajo naročila izvedel odprti postopek v skladu s 40. členom Zakona o javnem naročanju (Uradni list RS št. 91/15, s spremembami in dopolnitvami; v nadaljevanju besedila: ZJN-3), ki je bil objavljen na portalu javnih naročil dne ….., pod št. objave ….., z namenom sklenitve pogodbe za dobavo novega smetarskega vozila;
* je bil dobavitelj v predmetnem javnem naročilu iz prejšnje alineje tega člena izbran kot najugodnejši ponudnik.
1. **člen**

S to pogodbo se stranki dogovorita o splošnih pogojih izvajanja te pogodbe.

**VELJAVNOST POGODBE**

1. **člen**

Pogodba je sklenjena in prične veljati z dnem podpisa obeh pogodbenih strank, pod pogojem iz te pogodbe in ima rok veljavnosti do dneva izpolnitve vseh pogodbenih obveznosti.

Glede garancijskih določil velja ta pogodba do poteka vseh garancijskih rokov.

**SESTAVNI DELI POGODBE**

1. **člen**

Sestavni deli te pogodbe so naslednji dokumenti:

* *celotna dokumentacija v zvezi z oddajo javnega naročila*, na podlagi katere je dobavitelj kot ponudnik oddal ponudbo, katere sestavni del so tudi navodila ponudnikom za oddajo ponudbe, pogoji za priznanje sposobnosti, tehnične specifikacije in zahteve naročnika ter ostala relevantna dokumentacija;
* *ponudba dobavitelja* št. …… z dne ……z vsemi prilogami (v nadaljevanju besedila: ponudba dobavitelja).

V primeru, če si vsebina zgoraj navedenih dokumentov nasprotuje in če volja strank ni jasno izražena, za razlago volje strank najprej veljajo določila te pogodbe, potem pa dokumenti v vrstnem redu, kot si sledijo v prvem odstavku tega člena.

**PREDMET POGODBE**

1. **člen**

Predmet te pogodbe je DOBAVA SMETARSKEGA VOZILA (v nadaljevanju besedila tudi samo »vozilo«) v skladu s tehničnimi specifikacijami, ki so del dokumentacije v zvezi z oddajo javnega naročila in sestavni del ponudbe dobavitelja.

Dobavitelj s podpisom te pogodbe jamči, da bo vozilo ob dobavi ustrezalo vsem zahtevam, ki jih določajo predpisi, ki veljajo na območju Republike Slovenije, ter zahtevam, ki so določene v tehnični specifikaciji ter dogovorjeni kakovosti.

**POGODBENI ZNESEK**

1. **člen**

Pogodbeni znesek znaša ……………..…EUR brez DDV in ……………….... EUR z DDV.

DDV bo dobavitelj zaračunal na podlagi veljavne zakonodaje ob izdaji računa.

Pogodbeni znesek je fiksen za ves čas veljavnosti pogodbe in zajema vse materialne in nematerialne stroške dobavitelja za realizacijo predmeta te pogodbe, skladno s tehnično specifikacijo in dogovorjeno kakovostjo, vključno z vsemi dajatvami, taksami, trošarinami, morebitnimi carinami in stroški pridobitve zahtevane dokumentacije.

**NAČIN OBRAČUNA IN PLAČILO**

1. **člen**

Dobavitelj original račun, na katerem mora biti navedena številka te pogodbe, pošlje/dostavi na naslov sedeža naročnika, in sicer v petih (5) dneh od dneva uspešnega prevzema vozila, pri čemer je podpisan prevzemni zapisnik s strani pogodbenih strank oziroma njunih pooblaščenih predstavnikov priloga k računu.

Kopijo računa dobavitelj ob dobavi preda zadolženemu za prevzem vozila.

Naročnik bo račun, izstavljen v skladu s prvim odstavkom tega člena, plačal na transakcijski račun dobavitelja, ki je uradno evidentiran pri AJPES in bo naveden na računu, v roku 30 (tridesetih) dni od dneva prejema pravilnega računa za opravljeno dobavo vozila.

Naročnik si pridružuje pravico tudi do sklenitve finančnega leasinga ob prevzemu vozila, v kolikor bi bilo naročniku to v interesu glede na razpoložljiva sredstva.

**OBVEZNOSTI DOBAVITELJA IN NAROČNIKA**

1. **člen**

Dobavitelj se zaveže:

* prevzete obveznosti izvesti strokovno in pravilno, vestno in kakovostno, v skladu z vsemi veljavnimi predpisi, standardi in normativi;
* izpolniti vse zahteve naročnika pri dobavi vozila, ki izhajajo iz dokumentacije v zvezi z oddajo javnega naročila;
* ob dobavi vozila zagotoviti naročniku vso zahtevano tehnično dokumentacijo;
* ob sklenitvi pogodbe oziroma najkasneje v roku osmih (8) dni od sklenitve pogodbe izročiti naročniku finančno zavarovanje dobre izvedbe pogodbenih obveznosti;
* ob dobavi vozila izročiti naročniku finančno zavarovanje odprave napak v garancijski dobi;
* obvestiti naročnika o nastalih okoliščinah, ki bi lahko vplivale na izpolnitev dobaviteljevih pogodbenih obveznosti.
1. **člen**

Naročnik se zaveže:

* prevzeti vozilo, naročeno in dobavljeno v skladu s to pogodbo;
* takoj obvestiti dobavitelja o nastalih okoliščinah, ki bi lahko vplivale na izpolnitev pogodbenih obveznosti;
* poravnati vse obveznosti do dobavitelja.

**ROK DOBAVE IN PREVZEM**

1. **Člen**

Skrajni rok dobave vozila je 13 mesecev od datuma sklenitve pogodbe.

Dobavitelj se zaveže vozilo skupaj z vso zahtevano dokumentacijo dobaviti na lokacijo sedeža naročnika ali največ v oddaljenosti do 30 km od naročnika.

1. **člen**

Dobava vozila se šteje za pravilno izvršeno oziroma prevzem za uspešno opravljen, ko dobavitelj naročniku dobavi vozilo in mu izroči vso pripadajočo dokumentacijo v skladu z veljavnimi predpisi, ki je potrebna za nemoteno uporabo, kar pogodbeni stranki oziroma njuna pooblaščena predstavnika potrdita s podpisom prevzemnega zapisnika. Podpisan prevzemni zapisnik je podlaga za izstavitev računa.

Dobavitelj odgovarja za kakovost vozila. Dobavljeno vozilo mora ob prevzemu uspešno opraviti vizualni pregled, pregled vseh zahtevanih tehničnih zahtev in funkcionalnosti ter preizkus delovanja s testno vožnjo.

V kolikor bodo pri prevzemu ugotovljene pomanjkljivosti na vozilu ali njegovi funkcionalnosti ali če dobavitelj ne predloži vse tehnične dokumentacije, se šteje, da dobava ni uspešno opravljena. V tem primeru mora dobavitelj na lastne stroške nemudoma oziroma najkasneje v roku petih (5) dni od datuma na prevzemnem zapisniku odpraviti vse ugotovljene pomanjkljivosti, dobava pa se šteje v tem primeru za uspešno opravljeno, ko dobavitelj odpravi vse ugotovljene pomanjkljivosti. Prevzemni zapisnik naročnik oziroma njegov pooblaščeni predstavnik podpiše po odpravi vseh ugotovljenih pomanjkljivosti na dobavljenem vozilu.

Dobavitelj mora za uspešno predajo vozila naročniku predložiti naslednjo dokumentacijo:

* Račun z vsemi podatki, potrebnimi za takojšnjo registracijo
* Homologacijski dokument (drugostopenjska homologacija)
* Izjavo o skladnosti v skladu s Pravilnikom o varnosti strojev
* Navodila za uporabo, vzdrževanje in preizkušanje v skladu z Odredbo o varnosti strojev in s Pravilnikom o varnosti strojev, za vozilo in nadgradnjo, v slovenskem jeziku
* Vse označbe, nalepke in napisi v slovenskem jeziku
* Dokumentacijo nadgradnje s tehničnimi podatki in katalog nadomestnih delov
* Garancijski listi z garancijskimi pogoji
* Seznam pooblaščenih servisov v Sloveniji

Ob prevzemu vozila s predhodnim dogovorom se izvede poučevanje in usposabljanje uporabnikov naročnika za delo z vozilom. Število uporabnikov naročnika ni določeno in omejeno.

1. **člen**

V primeru, da naročnik po prevzemu vozila ugotovi, da mu je dobavitelj posredoval neresnične podatke, ki so v postopku oddaje javnega naročila odločilno vplivali na izbiro dobavitelja ali neustrezno blago, naročnik lahko odstopi od te pogodbe brez kakršnihkoli obveznosti do dobavitelja ter je upravičen do povračila vseh škod in stroškov, ki so zaradi tega nastali, poleg tega pa je upravičen tudi unovčiti finančno zavarovanje za zavarovanje dobre izvedbe pogodbenih obveznosti.

**GARANCIJA IN VZDRŽEVANJE VOZILA**

1. **člen**

Dobavitelj daje splošno garancijo na vozilo …………………………………….in …………………………. na pogonske sklope, ter za nadgradnjo ……………………………..

Servisiranje vozila se izvaja pri pooblaščenem serviserju na lokaciji: …………………………………………

Dobavitelj zagotavlja naročniku tudi vse ostale garancije, v skladu z splošnimi garancijskimi predpisi proizvajalca dobavljenega vozila.

Dobavitelj se zaveže, da bo na zahtevo naročnika, na lastne stroške odpravil vse pomanjkljivosti v garancijski dobi.

Garancijski roki iz tega člena tečejo od datuma prevzema oziroma uspešno opravljene dobave vozila, kar je razvidno iz obojestransko podpisanega prevzemnega zapisnika.

**SERVISIRANJE NADGRADNJE**

1. **Člen**

Izvajalec je dolžan zagotavljati servisiranje nadgradnje najmanj 4 leta pod naslednjimi pogoji:

* Imeti mora veljavno pooblastilo za servisiranje s strani proizvajalca nadgradnje;
* Izvajati servise in preglede skladno z navodili proizvajalca;
* K popravilu okvare mora pristopiti v roku 24 ur od prejema naročnikovega obvestila. V navedenem času je izvajalec dolžan stopiti v kontakt z naročnikom, oceniti škodo in glede na nastalo okvaro ustrezno urgirati. Izvajalec mora zagotoviti popravilo nadgradnje v roku 36 ur od prijave okvare in največ v v enem tednu, v kolikor za odpravo napake naroči nadomestne dele pri proizvajalcu.
* Izvajalec je dolžen za vsako prijavljeno škodo naročniku poslati predračun z oceno stroškov, ki ga mora naročnik pred izvedbo popravila predhodno potrditi;
* Servisiranja in popravila se praviloma izvajajo na lokaciji naročnika razen, če se pogodbeni stranki zaradi posebnosti okvare dogovorita drugače;
* V kolikor se serviser ne drži zahtevanih rokov, kot navedeno v tem členu, lahko naročnik zaračuna pogodbeno kazen, ki znaša 100 EUR za vsak dan zamude (vendar skupaj ne več kot znaša 10% pogodbene vrednosti z DDV) za kar izda poseben račun.

**FINANČNI ZAVAROVANJI**

1. **člen**

Dobavitelj se zaveže, da bo ob sklenitvi pogodbe naročniku predložil podpisano in žigosano bianko menico z izpolnjeno, podpisano in žigosano menično izjavo za zavarovanje dobre izvedbe pogodbenih obveznosti, v višini deset odstotkov (10 %) pogodbenega zneska (z DDV), kar znaša…………. z dobo veljavnosti še trideset (30) dni od roka za izpolnitev dobave. Predložitev finančnega zavarovanja dobre izvedbe pogodbenih obveznosti je pogoj za veljavnost pogodbe in v kolikor le-tega dobavitelj naročniku ne predloži najkasneje v roku osmih (8) dni od sklenitve pogodbe, v navedeni višini in veljavnosti, se šteje, da odstopa od sklenitve pogodbe in se šteje, da pogodba ni bila nikoli sklenjena.

V kolikor dobavitelj ne izpolnjuje svojih pogodbenih obveznosti, lahko naročnik unovči finančno zavarovanje dobre izvedbe pogodbenih obveznosti in od pogodbe odstopi, brez kakršnekoli obveznosti do dobavitelja. Naročnik bo pred unovčitvijo finančnega zavarovanja dobre izvedbe pogodbenih obveznosti dobavitelja pisno pozval k izpolnjevanju pogodbenih obveznosti in mu določil rok za izpolnitev.

V primeru, da naročnik unovči bianko menico v vrednosti manjši od navedene na menični izjavi, mora dobavitelj predložiti novo bianco menico z menično izjavo v višini neunovčene vrednosti.

Unovčenje finančnega zavarovanja dobre izvedbe pogodbenih obveznosti ne odvezuje dobavitelja od njegove obveznosti, povrniti naročniku škodo v višini zneska razlike med višino dejanske škode, ki jo je naročnik zaradi neizpolnjevanja pogodbenih obveznosti dobavitelja utrpel in zneskom unovčenega finančnega zavarovanja za zavarovanje dobre izvedbe pogodbenih obveznosti.

1. **člen**

Dobavitelj se zaveže, da bo ob dobavi vozila naročniku predložil podpisano in žigosano bianko menico z izpolnjeno, podpisano in žigosano menično izjavo za zavarovanje odprave napak v garancijski dobi, v višini pet odstotkov (5 %) pogodbenega zneska z DDV, kar znaša ………….. EUR. Bianko menico za odpravo napak v garancijski dobi lahko naročnik unovči brezpogojno, nepreklicno in na prvi poziv, brez protesta, če dobavitelj ne izpolni svojih obveznosti iz te pogodbe.

Bianko menica z menično izjavo za odpravo napak v garancijski dobi mora veljati najmanj 48 mesecev.

V primeru da naročnik unovči bianko menico za odpravo napak v garancijski dobi v vrednosti manjši od navedene na menični izjavi, mora dobavitelj predložiti novo bianco menico z menično izjavo v višini neunovčene vrednosti.

Unovčenje bianko menice za odpravo napak v garancijski dobi ne odvezuje dobavitelja:

* njegove obveznosti odprave napak v preostali garancijski dobi, skladno z določili iz te pogodbe,
* njegove obveznosti za povrnitev škode naročniku v znesku razlike med višino dejanske škode, ki jo je naročnik zaradi napak utrpel in zneskom unovčene bianko menice za odpravo napak v garancijski dobi.

**POGODBENA KAZEN**

1. **člen**

V primeru, da dobavitelj ne izpolni pogodbenih obveznosti in to ni posledica višje sile, ima naročnik pravico zaračunati dobavitelju pogodbeno dogovorjeno kazen, ki znaša nič celih pet odstotkov (0,5 %) pogodbenega zneska brez DDV, za vsak dan zamude, vendar ne več kot deset odstotkov (10 %) skupnega pogodbenega zneska brez DDV.

V kolikor skupni znesek pogodbene kazni preseže deset odstotkov (10 %) skupnega pogodbenega zneska brez DDV, lahko naročnik unovči finančno zavarovanje za zavarovanje dobre izvedbe pogodbenih obveznosti in od pogodbe odstopi, brez kakršnekoli odgovornosti do dobavitelja.

Kot višja sila se razumejo vse okoliščine izjemnega značaja, ki so se pojavile po podpisu te pogodbe in jih sodna praksa priznava za višjo silo. Če je dobave delno ali v celoti motena oziroma preprečena, je dobavitelj o tem dolžan nemudoma obvestiti naročnika. Prav tako ga je dolžan sproti obveščati o prenehanju takih okoliščin. Roki iz te pogodbe se podaljšajo za čas trajanja višje sile.

1. **člen**

Za uveljavljanje dogovorjene pogodbene kazni bo naročnik dobavitelju izstavil račun s plačilnim rokom desetih (10) koledarskih dni od dneva izstavitve računa. V primeru zamude pri plačilu računa, je dobavitelj dolžan naročniku plačati zakonske zamudne obresti.

Naročnik in dobavitelj soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni.

**PREDSTAVNIKI STRANK**

1. **člen**

Pooblaščeni predstavnik in zadolžen za operativno izvajanje te pogodbe na strani naročnika je: ………………., telefon: ………………., elektronska pošta: ……………….

Pooblaščeni predstavnik in zadolžen za operativno izvajanje te pogodbe na strani dobavitelja je: ………………., telefon: ………………., elektronska pošta: ……………….

Predstavnika strank sta pooblaščena, da zastopata naročnika in dobavitelja v vseh vprašanjih, ki se nanašajo na predmet te pogodbe in sta dolžna skrbeti za izvajanje te pogodbe.

Morebitne spremembe pooblaščenih predstavnikov si morata stranki sporočiti pisno v roku petih (5) dni po nastanku spremembe.

**ODSTOP OD POGODBE IN ODPOVED POGODBE**

1. **člen**

V primeru, da dobavitelj ne izpolnjuje pogodbenih obveznosti, lahko naročnik odstopi od te pogodbe.

Naročnik lahko odstopi od pogodbe predvsem, če dobavitelj:

* poviša ceno v času veljavnosti pogodbe,
* ne dobavi vozila skladno z dogovorjenimi specifikacijami in kvaliteti,
* ne izpolni obveznosti v dogovorjenem roku.

Odstop je možen po tem, ko naročnik pisno opozori dobavitelja na napake v izpolnjevanju pogodbe ter mu določi rok za odpravo slednjih, dobavitelj pa v roku napak ne odpravi.

V vseh gornjih primerih odstopa, se dobavitelj izrecno zavezuje povrniti naročniku, vsakršno nastalo škodo (tudi posredno), ki bi slednjemu nastala zaradi nujnosti odstopa iz razloga na strani dobavitelja.

Odstop od pogodbe prične teči naslednji dan po prejemu pisnega obvestila o odstopu, ki mora biti dobavitelju poslano s priporočeno pošiljko s povratnico.

Pogodba preneha veljati tudi, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca. Izvajalec je dolžan pisno obvestiti naročnika o ugotovljeni kršitvi najkasneje v roku 5 delovnih dneh od pravnomočnosti odločitve državnega organa ali sodišča o kršitvah delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca.

V primeru kršenja zakonskih določil s strani dobavitelja ali naročnika je možen takojšen odstop od pogodbe.

**PROTIKORUPCIJSKA KLAVZULA**

1. **člen**

V primeru, da se ugotovi, da je pri izvedbi javnega naročila, na podlagi katerega je sklenjena ta pogodba ali pri izvajanju te pogodbe kdo v imenu ali na račun dobavitelja, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem obveznosti iz pogodbe ali za drugo ravnanje ali opustitev, s katerim je naročniku ali organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku naročnika, predstavniku organa, posredniku organa ali organizacije iz javnega sektorja, dobavitelju ali njegovemu predstavniku, zastopniku, posredniku, je ta pogodba nična.

Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije Republike Slovenije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

**KONČNE DOLOČBE**

1. **člen**

Pogodbeni stranki se zavežeta, da bosta uredili vse, kar je potrebno za izvršitev pogodbe in da bosta ravnali kot dobra gospodarstvenika. Za urejanje razmerij, ki niso izrecno urejena s to pogodbo, se uporabljajo določila Obligacijskega zakonika.

Dobavitelj s podpisom te pogodbe potrjuje, da mu je poznan predmet pogodbe in vsi riziki, ki bodo spremljali izvedbo predmeta pogodbe, da je seznanjen z razpisnimi zahtevami in s tehnično dokumentacijo ter da so mu razumljivi in jasni pogoji in okoliščine za pravilno izvedbo predmeta pogodbe.

1. **člen**

Dobavitelj se zaveže, da bo vse morebitne prejete osebne podatke, ki mu bodo posredovani s strani naročnika v zvezi z izvedbo predmetnega javnega naročila, obravnaval in varoval v skladu z zakonodajo, ki ureja varovanje osebnih podatkov, kot zaupne ter da teh osebnih podatkov ne bo na kakršenkoli način izkoristil oziroma uporabil za namen, ki ni v celoti in izključno povezan s predmetnim javnim naročilom. Prav tako se zavezuje, da teh osebnih podatkov ne bo posredoval oziroma jih ne bo z nepravilno hrambo naredil dostopne drugim nepooblaščenim osebam.

1. **člen**

Dobavitelj je dolžan naročniku pisno sporočiti vsako spremembo imena podjetja in spremembo sedeža, uvedbo prisilne poravnave, stečajnega postopka in postopka likvidacije najkasneje v osmih (8) dneh po nastali spremembi, sicer je za opustitev obvestila odškodninsko odgovoren naročniku.

1. **člen**

Vse morebitne spremembe ali dopolnitve te pogodbe se lahko sklenejo samo v obliki pisnega aneksa k pogodbi.

Če katerokoli od določil pogodbe je ali postane neveljavno, to ne vpliva na ostala določila pogodbe. Neveljavno določilo se nadomesti z veljavnim, ki mora čim bolj ustrezati namenu, ki sta ga želeli doseči pogodbeni stranki z neveljavnim določilom.

1. **člen**

Ta pogodba v celoti zavezuje tudi morebitne vsakokratne pravne naslednike vsake od strank, kar velja zlasti tudi v primeru organizacijsko statusnih ter lastninskih sprememb.

1. **člen**

Morebitne spore, ki bi nastali v zvezi z izvajanjem te pogodbe, bosta pogodbeni stranki skušali rešiti sporazumno. Če spora ne bo možno rešiti sporazumno, lahko vsaka stranka sproži postopek za rešitev spora pri stvarno pristojnem sodišču po sedežu naročnika.

1. **Člen**

Pogodba je napisana v dveh (2) enakih originalnih izvodih, od katerih prejme vsaka stranka en (1) izvod.

|  |  |
| --- | --- |
| Kraj in datum podpisa pogodbe:  | Kraj in datum podpisa pogodbe:  |
| Naročnik: Javno komunalno podjetje Grosuplje d.o.o.Direktor Stanislav Stopar | Dobavitelj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |